Stopper syklende asylsøkere fordi det er trafikkfarlig
Ifølge Sydsvenskan har flyktningene, som de har gjort på den norsk-russiske grenseovergangen, i stor skala benyttet seg av sykkel for å krysse grensen inn til Finland. Russiske myndigheter har nemlig krevd at grensekryssingene skal skje med et kjøretøy. Ifølge en talsperson for grensekontrollen i Lappland, nord i Finland, Tommi Tiilikainen, er målet med sykkelforbudet både å forhindre menneskesmugling og å forsøke å få bort trafikkfarlige syklende asylsøkere fra de nedsnødde veiene.– Under tøffe vinterforhold kan uerfarne syklister både være en risiko for seg selv og andre trafikanter sier Tiilikainen til nyhetsbyrået FNB. Ifølge YLE skal ikke en eneste asylsøker har kommet til grensestasjonene Salla og Rajajooseppi i Lappland søndag. Den svenske avisen melder at antall asylsøkere som har forsøkt å komme seg inn i Finland med sykkel fra Russland, skal ha økt kraftig etter at Norge strammet inn reglene for grensepassering i desember. Det skal likevel ikke dreie seg om flere en et titalls nye asylsøkere i uken. Ifølge The independent Barents Observer har mer enn 600 asylsøkere ankommet fra Russland til Nord-Finland denne vinteren. De fleste av disse har vært fra Afghanistan, Irak, Iran, Syria og Nepal.
Flere hundre flyktninger sitter fast på russisk side av grensen i nord etter at finske myndigheter lørdag gjorde det forbudt å krysse den grensen med sykkel. grensen i nord etter at finske myndigheter lørdag gjorde det forbudt å krysse den grensen med sykkel.